Case ID: 1053912
Sentence 30: Buna əsasən ölkə başçısının Fərmanına və Nazirlər Kabinetinin sərəncamlarına əsasən kreditlər üzrə borcun təminatı olan girov qoyulmuş əmlakın bank müəssisəsinə verilməsi təqdimetmə sayıla bilməz və məhkəmənin qərarı icra olunmalıdır.Qeyd olunanlarla bağlı bildiririk ki, bu əməliyyat Beynəlxalq Bankın sağlamlaşdırma tədbirləri çərçivəsində ölkə başçısının müvafiq Fərmanına və Nazirlər Kabinetinin sərəncamlarına əsasən həyata keçirilmiş olsa da, həmin hüquqi aktlarda Cəmiyyətin vergi öhdəliyi və əməliyyatın vergilənməsi mexanizmi barədə hər hansı məsələ öz əksini tapmır və bu məsələ Vergi Məcəlləsinin predmetidir.Həmçinin, Cəmiyyət iddia ərizəsində Vergi Məcəlləsinin 56.1-ci maddəsini əsas gətirməklə səyyar vergi yoxlaması zamanı 2015-ci ilin iyul və avqust ayları üçün ƏDV-nin hesablanmasını əsassız hesab etmişdir.Bununla bağlı bildiririk ki, vergi orqanının “Vergi ödəyicisinin vergi qanunvericiliyinin pozulmasına görə məsuliyyətə cəlb edilməsi haqqında” 25.12.2018-ci il tarixli **********172603 nömrəli qərarından da göründüyü kimi qeyd olunan dövrlər üzrə 293 352,65 manat əlavə vergi məbləği hesablanmış, lakin həmin əlavə hesablama ilə bağlı vergi ödəyicisinə maliyyə sanksiyası tətbiq edilməmişdir.Vergi məcəlləsinin 56.1-ci maddəsinə əsasən vergi qanunvericiliyinin pozulması anından 3 il keçmişdirsə, şəxs həmin qanunvericiliklə bağlı hüquq pozuntusunun törədilməsinə görə məsuliyyətə cəlb edilmir və vergi öhdəlikləri yaranmır.Eyni zamanda, Vergi Məcəlləsinin 36.3-cü maddəsinə əsasən səyyar vergi yoxlaması mənfəət, gəlir, əmlak və torpaq vergiləri üzrə vergi ödəyicisinin son 3 təqvim ilindən çox lmayan fəaliyyətini, digər vergilər üzrə həmin yoxlamanın keçirildiyi il də daxil olmaqla vergi ödəyicisinin son 3 ildən çox olmayan fəaliyyətini əhatə edə bilər.Cəmiyyətin iddia ərizəsində qeyd etdiyi digər məsələ isə İddiaçı MMC-nin ƏDV depozit hesabına əsas məbləğə uyğun ƏDV məbləğinin ödənilməməsi və bu səbəblə iddiaçının büdcə qarşısında öhdəliyinin yaranmamasıdır.Bir daha qeyd edirik ki, iddiaçıya verginin hesablanmasına əsas İddiaçı MMC-nin "xxxx" ASCdən "xxxx" QSC Bank olmayan Kredit Təşkilatının idarəetməsinə verilmiş problemli kreditlər üzrə yaranmış 494919738,04 manat borcu əvəzində, ona məxsus metanolun istehsalı, saxlanılması, satışı və nəqli ilə bağlı aktivlərin Azərbaycan Respublikası 1 saylı Bakı İnzibati-iqtisadi Məhkəməsinin 15.07.2016-cı il tarixli 2-2(81 )-701/2016 saylı Qətnaməsinə əsasən “Aqrarkredit" QSC Bank olmayan Kredit Təşkilatının mülkiyyətinə verilməsi olmuşdur.Başqa sözlə desək, "xxxx" MMC-nin aktivləri vaxtilə onun tərəfindən götürülmüş və ödənilməmiş 494919738,04 manat pul məbləği əvəzində (kredit) "Aqrarkredit” QSC-nin mülkiyyətinə verilmişdir.